สถานทูตไทยในโตเกียว แจ้งเตือนคนไทยและนักท่องเที่ยวไทย ระวังภัยจากพายุ
สถานเอกอัครราชทูต ณ กรุงโตเกียว แจ้งเตือนคนไทยและนักท่องเที่ยวไทย ในพื้นที่คันโตและโตไก ระวังภัยจากไต้ฝุ่นหมายเลข 15 ที่จะขึ้นฝั่งตะวันออกของญี่ปุ่นในคืนวันนี้สถานเอกอัครราชทูต ณ กรุงโตเกียว ประเทศญี่ปุ่น แจ้งผ่านเพจเฟซบุ๊ก ประกาศเตือนภัยไต้ฝุ่นหมายเลข 15 (Faxai) ที่จะถึงฝั่งคันโต ทางฝั่งตะวันออกของญี่ปุ่น ตั้งแต่ประมาณ 21.00 น. ของคืนนี้ 8 กันยายน 2562 ถึงเช้าวันพรุ่งนี้ ส่งผลให้เกิดฝนตกหนักและลมกรรโชกแรงมาก จึงขอให้คนไทย ตลอดจนนักท่องเที่ยวในพื้นที่คันโต (โตเกียว ฯลฯ) และโตไก (ชิซึโอกะ ฯลฯ) รวมถึงบริเวณใกล้เคียง ระวังภัยจากฝนตกหนักและลมกรรโชกแรง ตลอดจนหลีกเลี่ยงการออกจากเคหะสถานในช่วงเวลาดังกล่าว พร้อมติดตามสถานการณ์และประกาศจากทางการท้องถิ่น รวมทั้ง ตรวจสอบตารางการบินและรถไฟอย่างใกล้ชิด หลังจากรถไฟหลายสายในโตเกียว ได้ประกาศหยุดวิ่งและลดจำนวน ในช่วงเช้าของวันพรุ่งนี้ 9 กันยายน 2562 แล้ว รวมถึง East Japan Railway (สาย Yamanote) ได้ประกาศหยุดวิ่งในพื้นที่โตเกียว ตั้งแต่เที่ยวแรกจนถึงเวลา 08.00 น. และรอดูสถานการณ์หากต้องการความช่วยเหลือ สามารถติดต่อได้ทางสายด่วน สถานเอกอัครราชทูต ณ กรุงโตเกียว + 81 (0) 90 4435 7812